钦定古今图书集成/历象汇编/乾象典/第070卷 > 坤舆图说 > 《白云赋》陆机
## 钦定古今图书集成/历象汇编/乾象典/第070卷 > 坤舆图说 > 《白云赋》陆机

摅神景于八幽，合洪化乎烟煴。充宇宙以播象，协元
气而齐勋。《发愤灵石》，性洪流兴曜会泉升，迹融丘，
盈八纮以馀愤，虽弥天其未泄，岂假期于迁晷，遇崇
朝而倏忽，红蕊发而菡萏，金翘援而合葩，神收鬼化，
弼性违序，鸟殊类而比栖，兽异迹而同处，蛟引翳而
并潜，龙攀鸿而双举，鸾舞角以轩罢，鸷企翮而延伫，
长城曲蜿，釆阁相扶，耸瑶台之𡽱嶭，构琼闼之离娄，
雄虹矫而垂天，翠鸟轩而扶日。